115. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 216868/3738 της 19 Μαΐου/2 Ιουν. 1978 (ΦΕΚ Β΄ 504) Περί καθορισμού παραβόλου για τη χορήγηση οριστικής ή προσωρινής εγκρίσεως κυκλοφορίας γεωργικού φαρμάκου. Έχοντας υπόψη: 1.Τις διατάξεις των άρθρων (3 παραγρ. 2 εδαφ. α), 27 (παρ. 1 εδ. α.) και 30 του Ν. 721/77 «περί εγκρίσεως κυκλοφορίας και ελέγχου γεωργικών φαρμάκων ως και ρυθμίσεως συναφών θεμάτων». 2.Τις γνωμοδοτήσεις αριθ. 3 της 3ης Συνεδριάσεως έτους 1978/25ης Φεβρουαρίου και αριθ. 1 της 4ης Συνεδριάσεως έτους 1978/15ης Απριλίου του Α.ΣΥ .ΓΕ.Φ., αποφασίζουμε: Ορίζουμε το ύψος του παραβόλου, σύμφωνα με το άρθρο 3 (παραγρ. 2 εδαφ. α) του Ν. 721/77, το οποίο θα καταβάλλεται για τη χορήγηση οριστικής ή προσωρινής εγκρίσεως κυκλοφορίας γεωργικού φαρμάκου ως εξής: α)Για τη χορήγηση οριστικής εγκρίσεως κυκλοφορίας γεωργικού φαρμάκου, εκτός από τα εντομοκτόνα υγειονομικής σημασίας δραχ. 5.000 β)Για τη χορήγηση προσωρινής εγκρίσεως κυκλοφορίας γεωργικού φαρμάκου εκτός από τα εντομοκτόνα υγειονομικής σημασίας δραχ. 4.000 γ)Για τη χορήγηση οριστικής εγκρίσεως εντομοκτόνου υγειονομικής σημασίας δραχ. 15.000 δ)Για τη χορήγηση προσωρινής εγκρίσεως κυκλοφορίας εντομοκτόνου υγειονομικής σημασίας δραχ. 10.000 ε)Για τη χορήγηση οριστικής εγκρίσεως κυκλοφορίας μικτής χρήσεως (οικιακής και γεωργικής) γεωργικού φαρμάκου δραχ. 15.000 στ)Για τη χορήγηση προσωρινής εγκρίσεως κυκλοφορίας μικτής χρήσεως (οικιακής και γεωργικής) γεωργικού φαρμάκου δραχ. 10.000 Η απόφαση αυτή να δημοσιευθεί στην Εφημερίδα της Κυβερνήσεως. 